জানা যায়, এবারের এসএসসি পরীক্ষায় হাজী সৈয়দ আফছার উদ্দিন মেমোরিয়াল মাধ্যমিক বিদ্যালয় থেকে রাজাপুর উপজেলার গালুয়া ইউনিয়নের অজপাড়া পশ্চিম চাড়াখালী গ্রামের হতদরিদ্র বর্গাচাষী ফারুক হোসেন ও গৃহিনী জেসমিন বেগমের পুত্র আলী হায়দার মানবিক বিভাগে গোল্ডেন জিপিএ-৫সহ মেধা তালিকায় ঝালকাঠি জেলায় প্রথম ও বরিশাল শিক্ষাবোর্ডে ১২তম স্থান অধিকার করেছে। অনুষ্ঠানে তার ওজন ৪৭ কেজি পরিমাপ করা হয়। পরে ৫ টাকার ধাতবমুদ্রায় তার ওজনের সমপরিমাণ হিসেবে তাকে  ৩০ হাজার টাকা প্রদান করা হয়। এছাড়া তাকে একটি সনদপত্রও দেয়া হয়।  আলী হায়দার জানায়, নিজের ইচ্ছা শক্তিকে কাজে লাগিয়ে এবং শিক্ষকদের অকৃত্রিম ভালবাসায় সে এসএসসিতে ভাল ফলাফল করতে সক্ষম হয়েছে। কেরোসিনের অভাবে রাতে সে ঠিকমতো লেখাপড়া করতে পারেনি। গরিব বাবা-মার পক্ষেও তার পড়াশোনার খরচ চালানো সম্ভব ছিল না। অন্যদের প্রাইভেট পড়িয়ে সে লেখাপড়ার খরচ সংগ্রহ করেছে। অষ্টম ও পঞ্চম শ্রেণীতেও সে প্রথম গ্রেডে বৃত্তি পেয়েছিল। তার পিতা ফারুক হোসেন অনুভূতি ব্যক্ত করতে গিয়ে বাকরুদ্ধ হয়ে পড়েন। তিনি তার ছেলে যাতে মানুষের মতো  মানুষ হতে পারে তার জন্য সবার সহযোগিতা কামনা করেন।  এওয়ার্ড কমিটির সভাপতি ও জেলা প্রশাসক অশোক কুমার বিশ্বাসর সভাপতিত্বে অনুষ্ঠানে অন্যদের মধ্যে ডব্লিউ ডব্লিউ ফাউন্ডেশনের প্রতিষ্ঠাতা চেয়ারম্যান সমাজসেবক ছৈয়দ এম আনওয়ার হোসেন, জেলা পরিষদের প্রধান নির্বাহি কর্মকর্তা খোন্দকার মোস্তাফিজুর রহমান, অতিরিক্ত জেলা প্রশাসক (সার্বিক) মুহাম্মদ হিরুজ্জামান, জেলা শিক্ষা অফিসার মাহবুবা হোসেন, এওয়ার্ড কমিটির সদস্যসচিব ও টাইগার মাধ্যমিক বিদ্যালয়ের প্রধান শিক্ষক মো. সামসুদ্দোহা, মুক্তিযোদ্ধা সত্যবান সেনগুপ্ত, রেড ক্রিসেন্ট  ইউনিটের চেয়ারম্যান (ভারপ্রাপ্ত) আনোয়ার হোসেন আনু, সরকারি উচ্চ বিদ্যালয়ের প্রধান শিক্ষক মারুফা বেগম, সরকারি হারচন্দ্র বালিকা উচ্চ বিদ্যালয়ের প্রধান শিক্ষক রানীবালা সাহা, রাজাপুর পাইলট মাধ্যমিক বিদ্যালয়ের প্রধান শিক্ষক আব্দুল জব্বার, কাঁঠালিয়া পাইলট মাধ্যমিক বিদ্যালয়ের প্রধান শিক্ষক ইউনূস খান, টাইগার প্রাথমিক বিদ্যালয়ের প্রধান শিক্ষক ইতিরানী রায় এবং মেধাবী ছাত্র আলী হায়দারের শিক্ষাপ্রতিষ্ঠানের প্রধান শিক্ষক মো. হানিফ উপস্থিত ছিলেন।  (শীর্ষ নিউজ ডটকম/প্রতিনিধি/এইউ/রাজ/১৬.০২ ঘ.)